STS-127

STS-127 (ISS:n kokoonpanolento 2J/A) oli avaruussukkulalento Kansainväliselle avaruusasemalle (ISS). Se oli avaruussukkula Endeavourin 23. lento ja sen suunniteltu laukaisu oli 13. kesäkuuta 2009. Nasa joutui kuitenkin lykkäämään laukaisua tankkauksen yhteydessä ilmenneen vetyvuodon takia.Nasa lykkäsi Endeavour-sukkulan lähtöä. Yle.fi 13.6.2009. Luettu 13.6.2009. Laukaisua jouduttiin lykkäämään viisi kertaa huonon sään tai tankkausongelmien vuoksi.Endeavour-sukkula yrittää yöllä avaruuteen Yle.fi 12.7.2009. Luettu 12.7.2009.Endeavour-sukkulan lähtö viivästyi jälleen Yle.fi 13.7.2009. Luettu 13.7.2009.Sää esti jälleen Endeavour-sukkulan lähdön Yle.fi 14.7.2009. Luettu 14.7.2009. Sukkula laukaistiin onnistuneesti matkaan Kennedy Space Centeristä, Floridasta kuudennella lähtöyrityksellä 16. heinäkuuta 2009 kello 1.03 Suomen aikaa.Endeavour-sukkulan kuudes laukaisuyritys onnistui  Yle.fi 16.7.2009. Luettu 16.7.2009.Endeavour-sukkula laukaistiin avaruuteen HS.fi 16.7.2009. Luettu 16.7.2009. 

Lennon aikana avaruusasemalla oli 13 henkeä yhtä aikaa, mikä on kaikkien aikojen suurin määrä.Kansainväliselle avaruusasemalle ennätysmäärä ihmisiä. Yle.fi 11.6.2009. Luettu 12.6.2009. Endeavour kuljetti myös 500:nnen ihmisen avaruuteen. Lennolla oli mukana myös ensimmäistä avaruuslentoaan suorittava suomalaissukuinen tehtäväspesialisti Timothy Kopra.Sisunautti Tim Kopra lähti vihdoin kohti avaruutta  Ilta-Sanomat 16.7.2009. Luettu 16.7.2009.

Endeavour telakoitui ISS:ään 17. heinäkuuta kello 20.47 Suomen aikaa. Kello 22.48 avattiin Endeavourin ja avaruusaseman välinen luukku. Ensimmäistä kertaa avaruusasemalla oli ennätykselliset 13 henkeä. Timothy Kopra ja avaruusasemalla työskentelevä japanilainen Koichi Wakata vaihtoivat tehtäviä Wakatan siirtyessä STS-127:n miehistöön ja palatessa heidän mukanaan maahan. Sukkulamiehistö jäi asemalle vielä 11 päiväksi. Kopra jäi asemalle vielä noin kuukaudeksi Retkikunta 20:n jäsenenä. Endeavour telakoitui avaruusasemaan Yle.fi. Julkaistu 17.7.2009.

Lennon pääasiallinen tehtävä oli kuljettaa ja asentaa ISS-avaruusasemalle japanilaisen Kibō-laboratoriomoduulin kaksi viimeistä osaa: ulkopuolinen lavetti (JEM EF) ja ulkopuolinen paineistamaton osa (ELM-ES). Lennolla suoritettiin viisi avaruuskävelyä. Lento kesti lähes 16 päivää. Endeavour laskeutui 31. heinäkuuta kello 17.48 Suomen aikaa Kennedyn avaruuskeskukseen Floridaan.Endeavour palasi Maahan Yle.fi 31.7.2009. Luettu 31.7.2009.

Miehistö
 Asema Asemalle lähtevä Asemalta palaavaKomentajaMark L. Polansky3. avaruuslentoPilottiDouglas G. Hurley1. avaruuslentoTehtäväspesialisti 1Christopher J. Cassidy1. avaruuslento EV3Tehtäväspesialisti 2Julie Payette, CSA2. avaruuslento LentoinsinööriTehtäväspesialisti 3Thomas H. Marshburn1. avaruuslento EV4Tehtäväspesialisti 4David Wolf4. avaruuslento Johtava avaruuskävelijä EV1Tehtäväspesialisti 5Timothy L. KopraRetkikunta 201. avaruuslento EV2Koichi Wakata, JAXARetkikunta 203. avaruuslentoSTS-127 tulee olemaan ensimmäinen kerta jolloin kaksi kanadalaista astronauttia, Robert Thirsk ja Julie Payette, on avaruudessa yhtä aikaa.

Hyötykuorma
pienoiskuva|STS-127 Endeavour laukaisualustalla
Kibō-moduulin kahden viimeisen osan lisäksi hyötykuormaan kuuluu myös avaruusaseman runkoelementin  P6 truss kuusi uutta akkua vanhojen palatessa sukkulalla takaisin maahan. Lisäksi avaruusasemalle kuljetetaan LDU (Linear Drive Unit), PM-2 (Pump Module-2) ja SGANT (Space to Ground Antenna Group), mitkä kaikki tullaan siirtämään aseman ulkoiseen varastoon (ESP-3) avaruuskävelyn aikana. Lisäksi mukana on erilaisia mikro- ja pikosatelliitteja.

Tilastoja
158. Yhdysvaltain miehitetty avaruuslento
127. sukkulalento STS-1:n jälkeen
23. Endeavourin lento
102. avaruussukkula Challengerin onnettomuuden jälkeinen lento
14. avaruussukkula Columbian onnettomuuden jälkeinen lento
29. avaruussukkulalento Kansainväliselle avaruusasemalle
 Ensimmäinen kerta jolloin 13 henkeä on yhtä aikaa avaruusasemalla (kaikkien aikojen suurin määrä ihmisiä samalla avaruusaluksella)
 STS-127 kuljettaa 500:nnen ihmisen avaruuteen

 Media 

 Lähteet 

Aiheesta muualla

 Nasan STS-127 kotisivu
 Nasan avaruussukkulasivu
 STS-127:n laukaisu YouTube-kanava NASAtelevisionissa – video (10min 30s)
 Lennon STS-127 lehdistöpaketti  (PDF-tiedosto 6,8 Mt) 

Luokka:Avaruussukkulalennot
Luokka:Vuoden 2009 avaruustoiminta